﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net Biserica Sfantul Nicolae va invita, parinti si copii, sa luati parte la ''SERBAREA DE CRACIUN'', care va avea loc duminica, 17 decembrie 2017, dupa Sfanta Liturghie PROGRAMUL LITURGIC ÎN SAPTAMANA 11 - 17 DECEMBRIE Sâmbătă 16 decembrie: Utrenie, Sfânta Liturghie și Parastas Vecernie 8 30 AM 6 30 PM Duminică 17 decembrie: Utrenie și Sfânta Liturghie Serbarea de Crăciun a Școlii Duminicale 8 30 AM 1 00 PM Preot Paroh: Marius Daniel Dumitrescu 917 592 2571 – mobil Î înc EVANGHELIA DIN DUMINICA A 27-A DUPA RUSALII n n vremea aceea Iisus învăța într-una din sinagogi sâmbăta Și, iată, era acolo o femeie care avea de optsprezece ani un duh de neputință și care era gârbovă, încât nu putea să se ridice nicidecum Iar Iisus, văzând-o, a chemat-o și i-a zis: Femeie, ești dezlegată de neputința ta! Și Și-a pus mâinile asupra ei, iar ea îndată s-a îndreptat și slăvea pe Dumnezeu Atunci, mai-marele sinagogii, mâniindu-se că Iisus a vindecat-o sâmbăta, răspunzând, zicea mulțimii: Șase zile sunt în care trebuie să se lucreze; deci veniți în aceste zile și vă vindecați, iar nu în ziua sâmbetei! Domnul însă i-a răspuns și a zis: Fățarnicilor! Fiecare dintre voi nu dezleagă, oare, sâmbăta boul sau asinul său de la iesle și nu îl duce să-l adape? Dar aceasta, fiică a lui Avraam fiind, pe care a legat-o Satana, iată, de optsprezece ani, nu se cuvenea, oare, să fie dezlegată de legătura aceasta în ziua sâmbetei? Și, zicând El acestea, s- au rușinat toți cei ce erau împotriva Lui, iar poporul întreg se bucura de toate faptele cele slăvite, săvârșite de Dânsul (Luca 13, 10 - 17) Sa nu deschidem multe fronturi! Astăzi oamenii sunt foarte răspândiţi, fiindcă nu trăiesc simplu Deschid multe fronturi şi se pierd în grija cea multă Eu pun în bună rânduială un lucru-două şi numai după aceea mă gândesc la altele Niciodată nu fac mai multe lucruri deodată Acum mă gândesc să fac lucrul cutare; îl termin şi abia după aceea mă gândesc să fac altceva Pentru că dacă încep altul, fără să îl fi terminat pe primul, nu am linişte Când cineva are de făcut mai multe treburi deodată, o ia razna Numai cât se gândeşte la ele, că îl şi apucă schizofrenia Odată a venit la Colibă un tânăr care avea probleme psihologice Mi-a spus că se chinuieşte pentru că moştenise de la părinţi o sensibilitate „Despre ce boală moştenită îmi vorbeşti?”, l-am întrebat „Mai întâi ai nevoie de odihnă Apoi trebuie să îţi iei diploma de absolvire, după care vei merge în armată şi apoi să-ţi cauţi un loc de muncă” M-a ascultat, sărmanul, şi şi-a aflat calea Aşa se află oamenii pe ei înşişi - Părinte, şi eu obosesc repede când lucrez Nu înţeleg care-i pricina - Ceea ce îţi lipseşte ţie este răbdarea Iar pricina pentru care nu poţi să ai răbdare este că te apuci de multe Te împrăştii în multe părţi şi oboseşti Iar aceasta îţi pricinuieşte şi o nervozitate, fiindcă te nelinişteşti Când eram în mănăstire, aveam un slujitor la tâmplărie, pe bătrânul Isidor Sărmanul de el, nu avea de loc răbdare Incepea să facă o fereastră, se descuraja; se apuca să facă uşi, se supăra şi le lăsa După aceea, se apuca să facă acoperişuri însă pe toate le lăsa neterminate Nimic nu scotea la capăt O parte din lemn se pierdea, altă parte o tăia greşit Aşa se chinuiesc unii, fără însă să reuşească nimic Sunt unii care, deşi au puteri limitate, putând face numai un lucru-două, se apucă şi se încurcă în multe, însă nu fac nimic cum trebuie, ci îi mai trag după ei şi pe alţii Este bine ca omul să facă numai un lucru-două, să le termine cum se cuvine, ca astfel să îşi aibă mintea curată şi odihnită, şi numai după aceea să înceapă altceva Căci dacă mintea se împrăştie, ce lucruri duhovniceşti va mai face omul după aceea? Cum să-şi mai aducă aminte de Hristos? Sfantul Paisie Aghioritul Partea dracilor in starnirea si invartosarea patimilor Dracul lucrează, nu stă degeaba Ca unul cu duh străvăzător, Părintele Serghie a vorbit despre asta şi a dat şi sfat duhovnicesc Impotriva duhului necredincios al vremii noastre, care crede numai în ce se poate vedea şi pipai, aducea cuvântul Scripturii şi al Vieţilor de sfinţi despre lucrarea nevăzută a puterilor vrăjmaşe, adeverită prin cercarea lucrului de cei ce merg pe calea cea duhovnicească Neştiinţa asta e o mare înşelare şi o nenorocită robie, din care cu greu putem ieşi „Cea mai mare viclenie a Satanei - spunea - este să te facă să crezi că nu sunt draci pe lume" Celor care-i fac pe plac, nici nu-i nevoie să li se arate; cu ură însă şi furie se ridică împotriva celor ce se sârguiesc să împlinească voia lui Dumnezeu, şi lor lucrarea lui le e vădită Lucrează mai cu seamă la ceas de rugăciune, în două chipuri: aducând asupra noastră toropeală, lene şi silă, ca să ne întoarcem de la ea; şi încă ademenind cu şoapte, cu gânduri rele, adică, cu ispite, sau măcar cu orice gând de rând, ca să ia mintea de la rugăciune Găteşte-te de ele şi nu te tulbura, că-s bine ştiute şi obşteşti; fii tare şi adu împotriva lor răbdarea în duh de pocăinţă Cu gânduri rele, momeli de-ale lor, încearcă să trezească luarea-aminte şi pofta inimii Că vor să stea cu noi de vorbă, şi noi cu ei, şi aşa uşor să se strecoare în suflet, de unde cu greu mai poţi să-i scoţi Taie-le, dar, din prima clipă vorba, şi şoapta lor n-o asculta Iar de, greşind, începi vorbirea cu ei, luptă până la sânge să-i birui în cuvânt Şi câte nu fac dracii să surpe rugăciunea! Nu-i vreme acum, îţi suflă, ca să te rogi Te roagă altă dată şi în loc mai potrivit Eşti ostenit şi mintea nu ţi-e la rugăciune La ce bun, atunci, să te mai rogi Ştiindu-le viclenia, nu-i crede şi vezi-ţi de treaba ta Voia lor încă e să deznădăjduim de mântuirea noastră, crezând că răul cu care ei ne îmbie vine din noi şi-i răutatea noastră Şi să ne facem aşa fraţi ai lor Tu însă cunoaşte că firea-ţi este bună, deşi tu eşti slab şi greşeşti; că sufletul tău viază prin Duhul Sfânt; că răul e străin de fiinţa noastră şi dracii se ostenesc să-l altoiască în suflet, ca să-i schimonosească chipul Incă şi cu visele îşi fac drum în suflet, otrăvindu-i, nesimţit, adâncul, ca să ne începem ziua întinaţi de chipuri şi cugete necuvioase Tu însă, când te deştepţi, alungă amintirea viselor de noapte, căieşte-te de răutatea şi murdăria lor, şi lesne ai să scapi de ele, nerănit Iar de e visul încă viu, vie să-ţi fie şi căinţa, şi o să piară Tu ţine minte că în toată vremea şi în tot felul şi peste tot dracii ne războiesc, ori de vin în cete, ori câte unul, rând pe rând Tai biruit odată? Vin cu altă viclenie şi te hărţuiesc mereu, doar-doar te-or pierde Ispitele sunt primejdii de moarte pentru suflet De ţii la viaţa lui, la vreme de ispită nu sta pe gânduri, zbate-te ca unul prins în vâltoare şi gata să se înece Războiul nevăzut cu dracii e război de o viaţă Că mereu dau târcoale, căutând să ne înghită (1 Pt 5, 8) Cu rugăciunea îi scoţi din suflet, şi tot cu rugăciunea-i ţii departe, spune Părintele Serghie, urmând lui Macarie Egipteanul şi lui Diadoh al Foticeii Veghează, dar, să ai pururea în suflet rugăciunea, ca nu cumva, aflată goală casa sufletului tău, măturată de lene şi împodobită cu părerea de sine, diavolul scos afară să nu se întoarcă cu alte şapte duhuri încă şi mai rele şi să-şi facă sălaş în el (cf Lc 11, 24-26) Adu împotriva lor pe acestea trei: căinţa, smerenia şi rugăciunea încă şi trezvia, bărbăţia, sfânta mânie împotriva lor în ispite şi lupte, fii tare, neclătinat, neînfricoşat de ele O inimă bărbată se câştigă cu rugăciunea nefurată a inimii Jean-Claude Larchet